Karel de Dikket
From Wikipedy
Karel de Dikket of Karel de III (839- 13 jannewaris 888) wie in Frankyske kening dy't oer it eastlike part fan it Frankyske ryk regearre hat, dat ek bekend stie as East-Francië. Hy wie in swakke hearsker dy't machteleas stie tsjinoer de ynfallen fan de Wytsingen. Lang om let waard hy derom ek oan de kant skouwd troch de eallju.
[bewurkje seksje] Opkomst
Karel wie in soan fan Lodewyk de Dútser en fan Emma Welf fan Beieren. Hy hie fjouwer sussen en twa broers Karloman en Lodewyk III. Nei de dea fan harren heit yn 876 waard it Eastlike ryk ferparte ûnder de trije broers. Karel waard kening fan Swaben, Karloman kening fan Beieren en Lodewyk III kening fan Lotharingen. Lykwols stoar Karloman dy't allinich in folwoeksen bastaardsoan hie, sadat Karloman syn keninkryk derby krige. Yn 881 waard hy salfe ta de nije keizer fan it Hillige Roomske Ryk.
Doe yn 882 ek noch syn jongere broer Lodewyk III sûnder opfolger fersterre, waard Karel hearsker oer it hiele Eastlike ryk.
Yn 884 fersterret de 16-jierige West-Frankyske kening mei de namme Karloman. Op fersyk fan de eallu waard keizer Karel no ek kening fan it West-Frankyske ryk , Karel II.
[bewurkje seksje] Ein
Sykte, en in tekoart oan diedkreft en polityk ynsjocht brochten Karel III al gauris yn swierrichheden. Hy slagge der mar net yn om in ein te meitsjen oan de rooftochten fan de Wytsingen en waard ôfsetten doe de krisis op syn heechst wie. Yn it Eastlike part waard Arnulf fan Karinthië ta kening ferheffe en yn it Westlike part kaam greve Odo I fan Parys, dy't gjin Karolinger wie oan de macht.
Net lang dernei op 13 jannewaris 888 kwaam Karel III te ferstjerren. Hy hie gjin wetlike erfgenamt.